D. CONTROLUL POLUĂRII INDUSTRIALE ŞI GESTIONAREA RISCURILOR

1. 31994 L 0067: Directiva 94/67/CE a Consiliului din 16 decembrie 1994 privind incinerarea deşeurilor periculoase (JO L 365, 31.12.1994, p. 34);

- 32000 L 0076: Directiva 2000/76/CE a Parlamentului European şi a Consiliului din 4 decembrie 2000 privind incinerarea deşeurilor (JO L 332, 28.12.2000, p. 91).

Prin derogare de la articolele 7 şi 11 şi de la anexa III la Directiva 94/67/CE şi prin derogare de la articolele 6, 7 alineatul (1) şi 11 din Directiva 2000/76/CE valorile limită ale emisiilor şi cerinţele privind măsurătorile nu se aplică următoarelor incineratoare din Slovacia până la 31 decembrie 2006, după cum urmează:

Incineratoare de spital

- NsP Svidník

- NsP Trebišov

- NsP Košice

- NsP Rožňava

- NsP Poprad

- NsP Lučenec

- NsP Žilina

- NsP Levice

- NsP Prievidza-Bojnice

- NsP Trnava

- NsP Senica

Incineratoare de deşeuri periculoase

- Slovnaft, a. s., Bratislava (1978)

- Slovnaft, a. s., Bratislava (1984)

- Novácke chemické závody, a. s., Nováky (1974)

- Duslo, a. s., Šaľa (1982)

- Petrochema, a. s., Dubová (1977)

- Petrochema, a. s., Dubová (1988)

- Chemko, a. s., Strážske (1984).

2. 31996 L 0061: Directiva 96/61/CE a Consiliului din 24 septembrie 1996 privind prevenirea şi controlul integrat al poluării (JO L 257, 10.10.1996, p. 26).

Prin derogare de la articolul 5 alineatul (1) din Directiva 96/61/CE, cerinţele pentru acordarea de permise pentru instalaţiile existente nu se aplică în Slovacia următoarelor instalaţii până la data indicată pentru fiecare instalaţie, cu privire la obligaţia de a exploata aceste instalaţii în conformitate cu valorile limită ale emisiilor sau cu parametrii ori măsurile tehnice echivalente, bazate pe tehnicile cele mai bune disponibile în conformitate cu articolul 9 alineatele (3) şi (4):

- Považská cementáreň, a. s., Ladce: 31 decembrie 2011;

- Slovenský hodváb, a. s., Senica: 31 decembrie 2011;

- Istrochem, a. s., Bratislava: 31 decembrie 2011;

- NCHZ, a. s., Nováky: 31 decembrie 2011;

- SLZ Chémia a. s. Hnúšťa: 31 decembrie 2011;

- Duslo, a. s. Šaľa: 31 decembrie 2010;

- ŽOS Trnava, a.s.: 31 decembrie 2010;

- Bukocel, a. s.: 31 decembrie 2009;

- U.S. Steel: 31 decembrie 2010;

- Matador, a. s. Púchov: 31 decembrie 2011.

Pentru aceste instalaţii, până la 30 octombrie 2007 se emit permise coordonate integral, care cuprind calendare individuale obligatorii pentru atingerea conformităţii depline. Aceste permise garantează conformitatea cu principiile generale care reglementează obligaţiile fundamentale ale operatorilor stabilite în articolul 3 din directivă până la 30 octombrie 2007.

3. 32001 L 0080: Directiva 2001/80/CE a Parlamentului European şi a Consiliului din 23 octombrie 2001 privind limitarea emisiilor în aer de anumiţi poluanţi provenind de la instalaţii de ardere de mari dimensiuni (JO L 309, 27.11.2001, p. 1).

Prin derogare de la articolul 4 alineatul (1) şi partea A din anexele III - VII la Directiva 2001/80/CE, valorile limită ale emisiilor de bioxid de sulf, oxizi de azot şi praf nu se aplică până la 31 decembrie 2007 următoarelor instalaţii din Slovacia:

- SSE, Žilina, instalaţia de producere a căldurii Zvolen (cazanele K1 şi K2);

- SSE, Žilina, instalaţia de producere a căldurii Žilina (cazanele K1 şi K2);

- SSE, Žilina, instalaţia de producere a căldurii Martin (cazanele K4, K5, K6 şi K7).

--------------------------------------------------